මහාරාෂ්ට්‍ර, කර්නාටක සහ දිල්ලි ප්‍රාන්ත ඒ අතුරෙන් ප්‍රධානයි.මීට අමතරව, කේරළ, තමිල්නාඩු, උත්තර් ප්‍රදේශ්, ආන්ද්‍ර ප්‍රදේශ්, බටහිර බෙංගාල, රාජස්ථාන් සහ හර්යානා ප්‍රාන්තවලින් කොරෝනා ආසාදිතයන් වැඩි වශයෙන් වාර්තා වනවා.ඉන්දියාවේ රෝහල් වල ඔක්සිජන් සැපයුම සහතික කිරීම සඳහා ඉන්දීය ශ්‍රේෂ්ඨාධිකරණය මගින් ඊයේ කාර්ය සාධක බලකායක් ද පත් කරනු ලැබුවා.කෙසේ නමුත්, තවමත් ප්‍රමාණවත් පහසුකම් නොලැබීම හේතුවෙන් ඉන්දීය රජය කොරෝනා ආසාදිතයින්ට උපදෙස් දෙන්නේ හැකිතාක් දුරට රෝහල් ගත වීමෙන් වළකින ලෙසයි.කොරෝනා ආසාදනයෙන් මියයන පුද්ගලයන්ගේ දේහ ආදාහනය කිරීම ද ගැටලුකාරි වී ඇති අතර එක් ඉන්දීය රූපවාහිනි සේවාවක් සඳහන් කළේ කොරෝනා ආසාදනයෙන් මියගිය පුද්ගලයන්ගේ බවට සැලකිය හැකි මළ සිරුරු යමුනා නදියේ පා වෙමින් තිබෙන අයුරු නිරීක්ෂණය කළ බවයි.